CELEX: 62015CN0685
Language: lt
Date: 2015-12-18 00:00:00
Title: Byla C-685/15: 2015 m. gruodžio 18 d. Landesverwaltungsgericht Oberösterreich (Austrija) pateiktas prašymas priimti prejudicinį sprendimą byloje Online Games Handels GmbH, Frank Breuer ir kt./Landespolizeidirektion Oberösterreich

4.4.2016   
            
            
               LT
            
            
               Europos Sąjungos oficialusis leidinys
            
            
               C 118/7
            
         2015 m. gruodžio 18 d.Landesverwaltungsgericht Oberösterreich (Austrija) pateiktas prašymas priimti prejudicinį sprendimą byloje Online Games Handels GmbH, Frank Breuer ir kt./Landespolizeidirektion Oberösterreich
   
   (Byla C-685/15)
   (2016/C 118/08)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Landesverwaltungsgericht Oberösterreich
   
   
      Šalys pagrindinėje byloje
   
   
      Pareiškėjai: Online Games Handels GmbH, Frank Breuer, Nicole Enter, Astrid Walden
   
      Atsakovė: Landespolizeidirektion Oberösterreich
   
   
      Prejudicinis klausimas
   
   Ar SESV 56 straipsnis arba SESV 49 ir paskesni straipsniai, atsižvelgiant į EŽTK 6 straipsnį kartu su Pagrindinių teisių chartijos 47 straipsniu, turi būti aiškinami taip, kad šios nuostatos, atsižvelgiant į Europos Žmogaus Teisių Teismo praktikoje (ypač šio teismo 2010 m. gegužės 18 d. sprendime byloje 64962/01, 54 punkte) reikalaujamą teismo objektyvumą ir nešališkumą, draudžia nacionalinės teisės normą, pagal kurią administracinės sankcijos skyrimo procese pateiktinus įrodymus, siekiant pateisinti pagal baudžiamąją teisę saugomas tariamo monopolio nacionalinėje azartinių lošimų rinkoje taisykles, atsižvelgiant į Europos Sąjungos Teisingumo Teismo praktiką (visų pirma 2014 m. balandžio 30 d. Sprendimą C-390/12 (1)), pirmiausia išdėsto ir apibrėžia, o tuomet savarankiškai, atlikusios tyrimą, nustato ir įvertina ne teisėsaugos institucijos (ar kitos persekiojimą vykdančios valstybės institucijos), vykdydamos kaltinimo atstovo funkciją, bet – savo iniciatyva ir nepriklausomai nuo proceso šalių veiksmų – teismas, kuriam pavesta priimti sprendimą dėl skundžiamos baudžiamosios priemonės teisėtumo (kaip vienas ir tas pats asmuo, atliekantis tą pačią funkciją)?
   
      (1)  Sprendimas Pfleger. ECLI:EU:C:2014:281.